
    545400 SIGHIŞOARA
Str. Muzeului nr.7, Tel./Fax 0265 – 771278
H O T Ă R Â R E A NR. 194 
                                                            din 26 noiembrie 2020
privind modificarea unui contract de închiriere
Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 27.138/10.11.2020 şi la Consiliul Local Sighișoara cu nr. 27.950/19.11.2020, de referatul de aprobare, înregistrat cu nr. 27.140/10.11.2020, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
               

Având în vedere cererea înregistrată la Municipiul Sighişoara cu nr. 24.740/13.10.2020, prin care doamna Nikula Gizella - Iulianna, aduce la cunoștința Municipiului Sighișoara faptul că este noua proprietară asupra cotei de ½ părți din imobilul construcție situat în Sighișoara, str. Anton Pann, nr. 19, ca urmare a încheierii contractului de vânzare - cumpărare cu domnul Nicola Ionel, fostul proprietar al acestei cote din imobilul de natură construcție și solicită închirierea terenului aferent cotei din construcția astfel dobândită în propietate;

Având în vedere faptul că pentru terenul, în suprafață de 298 mp., cu categoria de folosință curți - construcții, înscris în C.F. nr. 52589 Sighișoara, nr. C.F. vechi 847, cu nr. top. 2092, situat în Sighișoara, str. Anton Pann, nr. 19, Municipiul Sighișoara, în calitate de proprietar are încheiat cu Nicola Ionel și Nicola Bernadette - Lorena, în calitate de chiriași, contractul de închiriere cu nr. 53/31.07.2020;

Având în vedere că terenul care face obiectul contractului de închiriere antemenționat este aferent construcțiilor – casă de locuit cu nr. top. 2092 - C1 și a anexelor cu nr. top. 2092 - C2, înscrise în C.F. nr. 52589 Sighișoara, nr. C.F. vechi 847, situate în Sighișoara, str. Anton Pann, nr. 19, construcții aflate în proprietatea lui Nicola Ionel și Nicola Bernadette - Lorena la momentul încheierii contractului;

Având în vedere faptul că, urmare a actului de lichidare a regimului comunității legale de bunuri autentificat de către Biroul Individual Notarial Urian Marcel Cosmin, prin încheierea de autentificare cu nr. 1954/2020 din 06.10.2020 și a contractului de vânzare - cumpărare autentificat de către Biroul Individual Notarial Urian Marcel Cosmin, prin încheierea de autentificare cu nr. 1955/2020 din 06.10.2020, doamna Nikula Gizella - Iulianna a devenit proprietară asupra cotei de ½ părți din construcția compusă din casă de locuit cu nr. top. 2092 - C1 și a anexelor cu nr. top. 2092 - C2, înscrise în C.F. nr. 52589 Sighișoara, nr. C.F. vechi 847, situate în Sighișoara, str. Anton Pann, nr. 19, prin cumpărare de la Nicola Ionel;

Având în vedere că în uma pronunțării sentinței civile cu nr. 891/26.06.2019, a Judecătoriei Sighișoara, în dosarul cu nr. 257/308/2019, rămasă definitivă se revine la numele de fată al doamnei Nicola Bernadette - Lorena, respectiv acela de Nikula Bernadette - Lorena;

Având în vedere că imobilul de natură teren, mai sus menționat, este situat în intravilanul Municipiului Sighișoara și este cuprins în listele de inventar ale Municipiului Sighișoara – domeniul privat, cu nr. 51.172;

Având în vedere că, în urma modificării contractului de închiriere, nu sunt afectate planurile de sistematizare şi că terenul nu face obiectul Legii nr. 10/2001, republicată, cu modificările şi completările ulterioare şi al Legii nr. 247/2005;

Ţinând cont de prevederile art. 555 - 566 şi art. 1777 - 1823 din Legea nr. 287/2009 privind Codul civil, republicat, cu modificările şi completările ulterioare şi ale Ordonanței de Urgență a Guvernului nr. 57/2019 privind Codul administrativ, cu modificările și completările ulterioare;
Având în vedere Raportul de specialitate al Direcției Administrarea Patrimoniului, înregistrat cu nr. 27.139/10.11.2020, prin care se propune modificarea contractului de închiriere amintit;

Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (2) lit. „c”, alin. (6) lit. „b” și alin. (14), art. 139 alin. (1) și alin. (3) lit. ,,gˮ şi a art. 196 alin. (1) lit. ,,aˮ din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

                                                         H O T Ă R Ă Ş T E:

 Art. 1. (1) Se aprobă modificarea contractului de închiriere nr. 53/31.07.2020, având ca obiect terenul în suprafață de 298 mp., cu categoria de folosință curți - construcții, înscris în C.F. nr. 52589 Sighișoara, nr. C.F. vechi 847, cu nr. top. 2092, situat în Municipiul Sighișoara, str. Anton Pann, nr. 19, încheiat inițial cu Nicola Ionel și Nicola Bernadette - Lorena, în sensul actualizării numelor chiriașilor, respectiv Nikula Gizella - Iulianna și Nikula Bernadette - Lorena, în conformitate cu actele de proprietate asupra construcțiilor – casă de locuit cu nr. top. 2092 - C1 și a anexelor cu nr. top. 2092 - C2, înscrise în C.F. nr. 52589 Sighișoara, nr. C.F. vechi 847, situate în Municipiul Sighișoara, str. Anton Pann, nr. 19 și edificate pe terenul antemenționat.

(2) Modificare contractului de închiriere se va face prin act adițional.

(3) Restul clauzelor contractuale rămân neschimbate.

Art. 2. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Direcţia Administrarea Patrimoniului, Biroul Buget, Contabilitate, Salarizare – Direcția Economică, Biroul Impozite și Taxe – Direcția Economică şi Biroul Juridic din cadrul Municipiului Sighişoara.

Art. 3. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

    Burghelea Bogdan - Ioan                                                                      
                                                Contrasemnează pentru legalitate
                                      SECRETARUL GENERAL al municipiului,

                                                     Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Secretar General;

  1 ex. Direcţia Generală Arhitect Șef;

  2 ex. Direcţia Administrarea Patrimoniului;

  1 ex. Biroul Buget, Contabilitate, Salarizare – Direcția Economică;

  1 ex. Biroul Impozite și Taxe – Direcția Economică;

  1 ex. Biroul Juridic;

  2 ex. doamna Nikula Gizella - Iulianna și doamna Nikula Bernadette - Lorena.

13 ex.

B.A. 
